CELEX: E2013C0258
Language: fi
Date: 2013-06-25 00:00:00
Title: EFTAn valvontaviranomaisen päätös N:o 258A/13/KOL, annettu 25 päivänä kesäkuuta 2013 , Euroopan talousalueesta tehdyn sopimuksen XIII liitteessä olevan I luvun 13c kohdassa tarkoitetun säädöksen ( Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008 , vaarallisten aineiden sisämaankuljetuksista ) 6 artiklan 2 kohdan a alakohtaan perustuvan poikkeuspyynnön hyväksymisestä 1 päivänä huhtikuuta 2009 annetun vaarallisten aineiden sisämaakuljetuksia koskevan Norjan asetuksen N:o 384 ( Forskrift om landtransport av farlig gods , jäljempänä ”Norjan asetus” ) 12 §:ssä tarkoitetun vaarallisen jätteen kuljettamisen sallimiseksi, mikäli kuljetusliikkeellä on ADR-turvallisuusneuvoja ja mikäli vaarallista jätettä käsittelevät ja kuljettavat henkilöt osallistuvat erikoiskoulutukseen toimiluvan saamiseksi

28.11.2013   
            
            
               FI
            
            
               Euroopan unionin virallinen lehti
            
            
               L 317/38
            
         EFTAn VALVONTAVIRANOMAISEN PÄÄTÖS
   N:o 258A/13/KOL,
   annettu 25 päivänä kesäkuuta 2013,
   Euroopan talousalueesta tehdyn sopimuksen XIII liitteessä olevan I luvun 13c kohdassa tarkoitetun säädöksen (Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008, vaarallisten aineiden sisämaankuljetuksista) 6 artiklan 2 kohdan a alakohtaan perustuvan poikkeuspyynnön hyväksymisestä 1 päivänä huhtikuuta 2009 annetun vaarallisten aineiden sisämaakuljetuksia koskevan Norjan asetuksen N:o 384 (Forskrift om landtransport av farlig gods, jäljempänä ”Norjan asetus”) 12 §:ssä tarkoitetun vaarallisen jätteen kuljettamisen sallimiseksi, mikäli kuljetusliikkeellä on ADR-turvallisuusneuvoja ja mikäli vaarallista jätettä käsittelevät ja kuljettavat henkilöt osallistuvat erikoiskoulutukseen toimiluvan saamiseksi
   EFTAn VALVONTAVIRANOMAINEN, joka
   ottaa huomioon ETA-sopimuksen liitteessä XIII olevan I luvun 13c kohdassa tarkoitetun säädöksen
   
      Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008, vaarallisten aineiden sisämaankuljetuksista, jäljempänä ’säädös’,
   sellaisena kuin se on mukautettuna ETA-sopimuksen pöytäkirjalla 1,
   ottaa huomioon säädöksen 9 artiklan ja pysyvän komitean päätökset N:o 3/12/SC ja N:o 4/12/SC,
   ottaa huomioon EFTAn valvontaviranomaisen 27 päivänä helmikuuta 2013 tehdyn päätöksen N:o 88/13/KOL (tapahtuma nro 661691) toimittaa EFTAn liikennekomitealle ehdotuksen toimenpiteiksi, joita EFTAn valvontaviranomaisen olisi toteutettava Norjan pyynnön osalta, ja jolla valtuutetaan toimivaltainen kollegion jäsen antamaan lopullinen päätös, jos EFTAn liikennekomitea hyväksyy päätösluonnoksen yksimielisesti,
   sekä katsoo seuraavaa:
   Norjan hallitus on 17 päivänä lokakuuta 2011 päivätyllä kirjeellään valvontaviranomaiselle (tapahtuma nro 611939) pyytänyt neljää poikkeusta sekä lupaa rajoittavalle toimenpiteelle säädöksen 6 artiklan 2 kohdan a alakohdan ja 5 artiklan 2 kohdan perusteella. Pyynnössä selvennettiin, että poikkeukset koskivat nykyisiä Norjan asetuksen 12, 13, 16, 21 ja 28 §:ssä esitettyjä kansallisen oikeusjärjestyksen säännöksiä.
   Norjan hallitus ilmoitti 24 päivänä elokuuta 2012 päivätyssä tiedonannossa valvontaviranomaiselle peruvansa Norjan asetuksen 21 §:ää (pyrotekniset hätätilannevarusteet) koskevan poikkeuspyyntönsä.
   Direktiivin 2008/68 9 artiklan ja pysyvän komitean päätösten N:o 3/12/SC ja N:o 4/12/SC mukaisesti valvontaviranomainen toimitti 5 päivänä lokakuuta 2012 ensimmäisen toimenpide-ehdotuksen EFTAn liikennekomitealle, jäljempänä ’komitea’ (tapahtumat nro 648711 ja 643174).
   Nämä toimenpide-ehdotukset perustuivat 14 päivänä kesäkuuta 2012 päivättyyn riskienarviointiraporttiin, jonka valvontaviranomainen oli tilannut Det Norske Veritas -yhtiöltä, jäljempänä ’DNV’ (tapahtuma nro 640432).
   Komitea kokoontui ja keskusteli ensimmäisistä toimenpide-ehdotuksista 8 päivänä marraskuuta 2012 (tapahtuma nro 652659, kokouksen pöytäkirja).
   Norjan hallitus perui 26 päivänä marraskuuta 2012 päivätyllä kirjeellään (tapahtuma nro 654691) asetuksen 13 §:ää (lentokentän tankkiajoneuvo), 16 §:ää (varoventtiili) ja 28 §:ää (EX/II/III kuljetusyksiköt) koskevat poikkeuspyyntönsä ja piti voimassa 12 §:ää (vaarallisen jätteen kuljetus) koskevan poikkeuspyyntönsä.
   Näin ollen jäljelle jäänyt säädöksen 6 artiklan 2 kohdan a alakohtaan perustuva poikkeuspyyntö koskee Norjan asetuksen 12 §:ää, jolla sallitaan vaarallisen jätteen kuljetus Norjassa. Säännös kuuluu seuraavasti:
   
      ”12 § - Vaarallisen jätteen kuljetus
      1.   Kun kuljetetaan kuljetusyksikköä tai junavaunua kohden nettopainoltaan korkeintaan 500 kg painosta vaarallisia aineita, jotka on jätemääräysten mukaan luokiteltu vaaralliseksi jätteeksi, sovelletaan ainoastaan ADR-sopimuksen ja RID-määräyksen mukaisia pakkausta, säiliöitä, merkitsemistä, yhteenpakkaamista ja kuljetusasiakirjoja koskevia vaatimuksia.
      2.   Kun kerätään nestemäistä jätettä, joka on toimitettu tölkeissä, laatikoissa yms., on sallittua käyttää UN-hyväksyttyjä säiliöitä, jäykkiä IBC-pakkauksia tai suurpäällyksiä. Liima-, maali- ja hartsiliuosjäämiä sekä samantapaisia aineita enintään 10 litran pakkauksissa voi kuljettaa lavakauluksin varustetuissa kuormalavoissa, jos ne on riittävällä tavalla suojattu vuotoja vastaan.
      3.   Kotitalouksista kerätty vaarallinen jäte voidaan kuljettaa erityisvalmisteisissa laatikoissa, joissa on suojakannet. Laatikoihin voidaan tehdä merkintä ”Vaarallista jätettä”. ADR-sopimuksessa ja RID-määräyksessä esitettyjä yhteenpakkaamista koskevia vaatimuksia ei tarvitse noudattaa, jos tarvittavista toimenpiteistä vaarallisten reaktioiden estämiseksi on muutoin huolehdittu.
      4.   Jätemääräyksien mukaista ilmoituslomaketta voi käyttää kuljetusasiakirjana.”
   
   Komitealle 5 päivänä lokakuuta 2012 toimitetuissa toimenpide-ehdotuksissa esitettiin seuraavaa:
   
      ”Vaarallisen jätteen kuljetusta koskevaan Norjan asetuksen 12 §:ään liittyvä poikkeuspyyntö olisi hyväksyttävä mikäli kuljetusliikkeellä on ADR-turvallisuusneuvoja ja jos kuljettajilla on laajempi, luokan C tai D kuljettajantutkinto. Muissa tapauksissa poikkeuspyyntö olisi hylättävä.”
   
   Norjan hallitus esitti 26 päivänä marraskuuta 2012 päivätyssä kirjeessään seuraavaa:
   
      ”12 § Vaarallisen jätteen kuljetus
      Norjan hallitus pitää voimassa valvontaviranomaiselle osoitetun pyyntönsä saadakseen edellä mainittua §:ää koskevan kansallisen poikkeusluvan, muutamin muutoksin.
      Norja haluaisi huomauttaa, että ajoneuvojen kuljettajilta vaadittava erityisajokortti (luokka C tai D) ei ole merkityksellinen vaarallisten aineiden turvallisen kuljettamisen kannalta.
      Poikkeus kattaa ainoastaan ADR-sopimuksen. Lisäksi kuljetusliikkeillä täytyy olla ADR/RID-turvallisuusneuvoja. Jotta henkilö voi saada luvan käsitellä ja kuljettaa vaarallista jätettä, hänen täytyy osallistua erikoiskoulutukseen.”
   
   Valvontaviranomaisen esittämän pyynnön seurauksena Norjan hallitus toimitti 13 päivänä joulukuuta 2012 sähköpostilla seuraavan selvennyksen (tapahtuma nro 656664) esittämistään muutoksista:
   ”Tämä vaihtoehtoinen esitys, joka koskee koulutusvaatimuksia, on rajattu maantieliikenteeseen, ja siinä esitetään, että vaarallisia jäteaineita kuljettavien ajoneuvojen kuljettajat saavat koulutusta seuraavan luettelon mukaisesti:
   
               —
            
            
               Yleiset vaatimukset, joilla ohjataan vaarallisten jäteaineiden kuljetusta
            
         
               —
            
            
               Vaarojen päätyypit, mukaan lukien niiden merkitseminen ja nimeäminen
            
         
               —
            
            
               Eri vaaratyyppeihin kohdennetut ennaltaehkäisevät toimet ja turvallisuustoimenpiteet
            
         
               —
            
            
               Vaarallisten jäteaineiden turvallinen lastaaminen, purkaminen ja kuljettaminen
            
         
               —
            
            
               Ajoneuvoissa olevien teknisten laitteiden tarkoitus ja käyttö
            
         
               —
            
            
               Perustietoa siitä, miten onnettomuuksien todennäköisyys voidaan minimoida
            
         
               —
            
            
               Toimenpiteet hätätilanteessa, mukaan lukien toimet, jotka voivat olla tarpeellisia oman, muiden ihmisten tai ympäristön turvallisuuden kannalta
            
         
               —
            
            
               Turvallisuustietoisuus
            
         Työnantaja säilyttää tietoja kuljettajan saamasta koulutuksesta, ja tietojen pitää pyynnöstä olla kuljettajan itsensä tai toimivaltaisen viranomaisen saatavilla.
   Uudelleenmuokatun 12 §:n tarkka sanamuoto ei ole vielä täysin valmis, mutta ehdotuksessa on mukana muutetun asetuksen sisältö.”
   DNV ilmoitti 16 päivänä tammikuuta 2013 (tapahtuma nro 659861), että sen mielestä Norjan hallituksen esittämät kuljettajien erikoiskoulutusta koskevat ehdotukset palvelevat asiaa paremmin kuin DNV:n alkuperäinen ehdotus luokan C tai luokan D ajokortin suorittamisesta.
   Norjan hallitus muutti koulutusvaatimuksia koskevaa ehdotustaan edelleen 18 päivänä tammikuuta 2013 ja 1 päivänä helmikuuta 2013 (tapahtumat nro 659983 ja 661423) seuraavasti:
   
      ”Vaarallisten aineiden kuljetusta tietunneleissa ohjaavat säännöt, tarkoituksenmukaiset riskienhallintatoimenpiteet sekä toimenpiteet hätätilanteessa.”
   
   
      ”Koulutuksen keston pitää olla vähintään 6 koulutusyksikköä. Työnantaja säilyttää tietoja kuljettajakoulutuksesta, ja niiden on pyynnöstä oltava kuljettajan itsensä tai toimivaltaisen viranomaisen saatavilla.”
   
   Valvontaviranomainen päätti 27 päivänä helmikuuta 2013 toimittaa komitealle muokatut ehdotukset toimenpiteistä, jotka se aikoo toteuttaa suhteessa Norjan jäljellä olevaan, säädöksen 6 artiklan 2 kohdan a alakohtaan perustuvaan, vaarallisen jätteen kuljetusta (päätös N:o 88/13/KOL) koskevaan poikkeuspyyntöön, sekä valtuuttaa toimivaltaisen kollegion jäsenen antamaan asiasta lopullisen päätöksen, jos komitea hyväksyy toimenpide-ehdotukset yksimielisesti.
   EFTAn liikennekomitean jäsenet hyväksyivät toimenpide-ehdotukset yksimielisesti sähköpostitse 1 ja 13 päivänä maaliskuuta 2013 (tapahtumat nro 666005, 665893 ja 664435).
   Täten valvontaviranomainen voi hyväksyä Norjan jäljellä olevan, säädöksen 6 artiklan 2 kohdan a alakohtaan perustuvan poikkeuspyynnön,
   ON HYVÄKSYNYT TÄMÄN PÄÄTÖKSEN:
   1 artikla
   Norjan asetuksen 12 §:ää eli vaarallisen jätteen kuljetusta koskeva poikkeuspyyntö, joka perustuu säädöksen 6 artiklan 2 kohdan a alakohtaan, jonka mukaan ”Jäsenvaltiot voivat sillä edellytyksellä, että turvallisuutta ei vaaranneta, pyytää alueellaan tapahtuvia tiettyjen vaarallisten aineiden pienien määrien kuljetuksia varten poikkeuksia liitteessä I olevasta I.1 jaksosta…”, eli Eurooppalaisen sopimuksen vaarallisten aineiden kansainvälisistä tiekuljetuksista (ADR-sopimus) sisältävästä liitteestä, olisi hyväksyttävä, jos kuljetusliikkeellä on ADR-turvallisuusneuvoja ja jos vaarallista jätettä käsittelevät ja kuljettavat henkilöt osallistuvat erikoiskoulutukseen toimiluvan saamiseksi. (1)
   
   Vaarallisia jätteitä kuljettavien ajoneuvojen kuljettajien on saatava koulutusta seuraavan luettelon mukaisesti:
   
               —
            
            
               Yleiset vaatimukset, joilla ohjataan vaarallisten jäteaineiden kuljetusta
            
         
               —
            
            
               Vaarojen päätyypit, mukaan lukien niiden merkitseminen ja nimeäminen
            
         
               —
            
            
               Eri vaaratyyppeihin kohdennetut ennaltaehkäisevät toimet ja turvallisuustoimenpiteet
            
         
               —
            
            
               Vaarallisten jäteaineiden turvallinen lastaaminen, purkaminen ja kuljettaminen
            
         
               —
            
            
               Ajoneuvoissa olevien teknisten laitteiden tarkoitus ja käyttö
            
         
               —
            
            
               Perustietoa siitä, miten onnettomuuksien todennäköisyys voidaan minimoida
            
         
               —
            
            
               Toimenpiteet hätätilanteessa, mukaan lukien toimet, jotka voivat olla tarpeellisia oman, muiden ihmisten tai ympäristön turvallisuuden kannalta
            
         
               —
            
            
               Vaarallisten aineiden kuljetusta tietunneleissa ohjaavat säännöt, tarkoituksenmukaiset riskienhallintatoimenpiteet sekä toimenpiteet hätätilanteessa
            
         
               —
            
            
               Turvallisuustietoisuus.
            
         Koulutuksen keston on oltava vähintään kuusi koulutusyksikköä. Työnantaja säilyttää tietoja kuljettajakoulutuksesta, ja niiden on pyynnöstä oltava kuljettajan itsensä tai toimivaltaisen viranomaisen saatavilla.
   2 artikla
   Tämän päätöksen 1 artiklassa esitetyn poikkeuksen voimassaolo päättyy 26 päivänä syyskuuta 2015.
   3 artikla
   Tämän päätöksen 1 artiklassa esitetty poikkeus julkaistaan ETA-sopimuksen pöytäkirjassa 1 olevan 6 kohdan mukaisesti Euroopan unionin virallisen lehden ETA-osastossa ja ETA-täydennysosassa.
   4 artikla
   Tämä päätös on osoitettu Norjan kuningaskunnalle ja tulee voimaan kun asiasta on sille ilmoitettu.
   5 artikla
   Tämä päätös on todistusvoimainen englannin kielellä.
   
      Tehty Brysselissä 25 päivänä kesäkuuta 2013.
      
         
            EFTAn valvontaviranomaisen puolesta
         
         Sverrir Haukur GUNNLAUGSSON
         
            Kollegion jäsen
         
         Xavier LEWIS
         
            Johtaja
         
      
   
   
      (1)  12 § koskee ainoastaan maantieliikennettä.